[{"text_idx": "#000000", "text": "Athrawon yn glanhau ysgolion i'w gosod achos diffyg arian"}, {"text_idx": "#000001", "text": "Disgrifiad o\u2019r llun, Roedd e-bost gan brifathro ysgol gynradd ym Mhenarth yn annog rhieni i roi pwysau ar wleidyddion i wneud mwy i ariannu ysgolion"}, {"text_idx": "#000002", "text": "Mae prifathro ysgol yn ne Cymru wedi dweud wrth rieni bod cydweithwyr yn glanhau ysgolion dros benwythnosau er mwyn eu rhoi ar osod i godi mwy o arian."}, {"text_idx": "#000003", "text": "Dywedodd yr e-bost, ar ran prifathrawon Penarth, Bro Morgannwg, fod rhai ysgolion hefyd yn ystyried cau'n gynt ar ddyddiau Gwener i arbed arian."}, {"text_idx": "#000004", "text": "Mae'r e-bost yn annog rhieni i roi pwysau ar wleidyddion i roi mwy o arian i ysgolion yng Nghymru."}, {"text_idx": "#000005", "text": "Dywedodd Llywodraeth Cymru bod ariannu ysgolion yn gyfrifoldeb i gynghorau, a bod gweinidogion wedi rhoi \u00a324m o gefnogaeth broffesiynol yn ddiweddar."}, {"text_idx": "#000008", "text": "Soniodd y llythyr bod staff yn gweithio i arolygiaeth Estyn a'r corff addysg ranbarthol er mwyn gwneud incwm ychwanegol, \"i'r man lle mae'n peryglu iechyd a diogelwch\"."}, {"text_idx": "#000010", "text": "\"Rydym yn ystyried diswyddiadau ac rydym wedi gweld prifathrawon yn glanhau neuaddau a thoiledau dros y penwythnos er mwyn gosod y gofod i wneud arian,\" meddai Mr Daniels yn y llythyr."}, {"text_idx": "#000011", "text": "\"Mae addysg plant a'u cyfleoedd bywyd dan fygythiad yn sgil methiant Llywodraeth Cymru i ariannu ysgolion yn iawn."}, {"text_idx": "#000012", "text": "\"Mae disgwyl i ni alluogi cwricwlwm newydd i Gymru, deddf anghenion dysgu ychwanegol newydd a chynhyrchu miliwn o siaradwyr Cymraeg. Does yr un o'r rhain yn mynd i ddigwydd gyda'n lefelau cyllid ni fel maen nhw.\""}, {"text_idx": "#000013", "text": "Mae 16 o ysgolion yn y clwstwr sy'n cael ei gynrychioli gan Mr Daniels yn yr e-bost, sy'n cynnwys dwy ysgol uwchradd ac ysgol arbennig."}, {"text_idx": "#000014", "text": "Dywedodd y llywodraeth bod ariannu ysgolion yn fater i awdurdodau lleol, gan nodi bod Cyngor Bro Morgannwg yn gwario'r swm isaf i bob pen o holl gynghorau Cymru."}, {"text_idx": "#000018", "text": "Disgyblion 'yn colli \u00a3600 y flwyddyn'"}, {"text_idx": "#000020", "text": "Prif StraeonPrisiau llyfrau Cymraeg yn 'artiffisial o isel'Published23 munud yn o\u0302lDisgwyl am driniaeth yn achosi unigedd ac ansicrwyddPublished6 munud yn o\u0302lTad yn euog o ddynladdiad ei ferch drwy esgeulustodPublished15 awr yn o\u0302l"}, {"text_idx": "#000021", "text": "Prisiau llyfrau Cymraeg yn 'artiffisial o isel'Published23 munud yn o\u0302lDisgwyl am driniaeth yn achosi unigedd ac ansicrwyddPublished6 munud yn o\u0302lTad yn euog o ddynladdiad ei ferch drwy esgeulustodPublished15 awr yn o\u0302l"}]